Eksarkatet
Store norske leksikon,Historie,Verdens historie og samtidshistorie,Europa,Det bysantinske rike
Eksarkatet var navnet på de bysantinske områdene i Italia mellom 568 og 751, spesielt provinsen omkring Ravenna, som var eksarkens hovedsete.
Eksarkatet ble opprettet som et motsvar til langobardenes erobring av Italia i 568, og omkring 600 ble det delt i provinsene Istria, Venezia, det egentlige Eksarkatet med Calabria, Roma og Napoli. Det ble oppløst i 751, da langobardkongen Aistulf erobret Ravenna. Pipin den lille erobret selve Eksarkatet og skjenket det til pave Stefan 2 i 754. Venezia ble en gresk vasallstat, Istria ble innlemmet i themet Dalmatia, mens Napoli og Calabria kom under Sicilia.Fra 754 til ut på 1400-tallet ble betegnelsen brukt av pavens administrasjon som navn på området rundt Ravenna. Les mer i Store norske leksikon Aistulf theme Italias historie før samling Bysants